**บันทึกการประชุมสภาองค์การบริหารส่วนตำบลกระเบื้องนอก**

**สมัยประชุมสมัยสามัญ สมัยที่ ๒ ครั้งที่ ๒ ประจำปี พ.ศ. ๒๕๖๐**

**วันที่ ๒๓ เดือน สิงหาคม พ.ศ. ๒๕๖๐ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลกระเบื้องนอก**

**\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายนพรัตน์ จานดี | ประธานสภาฯ | นพรัตน์ จานดี |  |
| ๒ | นายธนาธิป รินไธสง | รองประธานสภาฯ | ธนาธิป รินไธสง |  |
| ๓ | นางอวยพร โค้งอาภาส | ส.อบต.หมู่ที่ ๑ | อวยพร โค้งอาภาส |  |
| ๔ | นายคำผิน ดีไว | ส.อบต.หมู่ที่ ๒ | คำผิน ดีไว |  |
| ๕ | นายสังคม พลแสน | ส.อบต.หมู่ที่ ๒ | สังคม พลแสน |  |
| ๖ | นางสาวกรกวรรณ พงษ์ภักดี | ส.อบต.หมู่ที่ ๓ | กรวรรณ พงษ์ภักดี |  |
| ๗ | นายสุพจน์ แสนเสริม | ส.อบต.หมู่ที่ ๓ | สุพจน์ แสนเสริม |  |
| ๘ | นายสัญญา เอื้อไธสง | ส.อบต.หมู่ที่ ๕ | สัญญา เอื้อไธสง |  |
| ๙ | นายสมศักดิ์ เนียนกระโทก | ส.อบต.หมู่ที่ ๕ | สมศักดิ์ เนียนกระโทก |  |
| ๑๐ | นางปราณี มั่นคง | ส.อบต.หมู่ที่ ๖ | ปราณี มั่นคง |  |
| ๑๑ | นางบังอร คล้ายคลึงมี | ส.อบต.หมู่ที่ ๗ | บังอร คล้ายคลึงมี |  |
| ๑๒ | นางอุ่นเรือน พลสงคราม | ส.อบต.หมู่ที่ ๗ | อุ่นเรือน พลสงคราม |  |
| ๑๓ | นางลาวัลย์ กิติสกนธ์ | ส.อบต.หมู่ที่ ๘ | ลาวัณย์ กิติสกนธ์ |  |
| ๑๔ | นางละอองศรี มนกา | ส.อบต.หมู่ที่ ๘ | ละอองศรี มนกา |  |
| ๑๕ | นายเชาว์ พึ่งน้ำ | ส.อบต.หมู่ที่ ๙ | เชาว์ พึ่งน้ำ |  |
| ๑๖ | นายสัย ทองทาบ | ส.อบต.หมูที่ ๙ | สัย ทองทาบ |  |
| ๑๗ | นายสมพงษ์ ยินดี | ส.อบต.หมู่ที่ ๑๑ | สมพงษ์ ยินดี |  |
| ๑๘ | นายตี่ ช่างจันทึก | ส.อบต.หมู่ที่ ๑๑ | ตี่ ช่างจันทึก |  |
| ๑๙ | นายวิเชษฐ์ วัฒนะยา | ส.อบต.หมู่ที่ ๑๒ | วิเชษฐ์ วัฒนยา |  |
| ๒๐ | นายเกียรติศักดิ์ ศิริกำเนิด | ส.อบต.หมู่ที่ ๑๓ | เกียรติศักดิ์ ศิริกำเนิด |  |
| ๒๑ | นางสมประสงค์ สิงห์ทอง | ส.อบต.หมู่ที่ ๑๓ | สมประสงค์ สิงห์ทอง |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายวิวัฒน์ ศรีซาคำ | สมาชิกสภา อบต. หมูที่ ๔ |  | ลา |
| ๒ | นางสิรินภากร อือตระกูล | สมาชิกสภา อบต. หมู่ที่ ๖ |  | ลา |
|  |  |  |  |  |

- ๒ -

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายมีชัย มุ่งลา | นายก อบต. | มีชัย มุ่งลา |  |
| ๒ | นายรุ่งชัย ดอมไธสง | รองนายก อบต. | รุ่งชัย ดอมไธสง |  |
| ๓ | นางณิชชา พลายงาม | เลขานุการนายก อบต. | ณิชชา พลายงาม |  |
| ๔ | นายฉัตรมงคล มั่นคง | ผู้อำนวยการกองช่าง | ฉัตรมงคล มั่นคง |  |
| ๕ | นางชนนี แสงเชื่อมตระกูล | ผู้อำนวยการกองคลัง | ชนนี แสงเชื่อมตระกูล |  |
| ๖ | นายณัฐชา พลดงนอก | เจ้าพนักงานธุรการ | ณัฐชา พลดงนอก |  |

**เริ่มประชุมเวลา ๐๙.๐๐ น.**

เมื่อสมาชิกสภาฯ พร้อม ขอเชิญสมาชิกสภาเข้าห้องประชุม ให้เจ้าหน้าที่ได้ตรวจนับองค์ประชุม เชิญประธานสภาองค์การบริหารส่วนตำบลกระเบื้องนอกกล่าวเปิดประชุมและดำเนินการตามระเบียบวาระการประชุม ดังนี้

**ระเบียบวาระที่ ๑ เรื่อง ประธานแจ้งให้ที่ประชุมทราบ**

- เรื่องการลาออกจากตำแหน่ง ของนางศิริวรรณ พึ่งน้ำ สมาชิกสภาองค์การบริหารส่วนตำบลกระเบื้องนอก หมู่ที่ ๑ บ้านโนนละกอ ขอลาออกเนื่องจากไปประกอบอาชีพส่วนตัว

**ที่ประชุม** รับทราบ

**ระเบียบวาระที่ ๒** **เรื่อง รับรองรายงานการประชุมครั้งที่แล้ว**

๒.๑ การรับรองรายงานการประชุมสมัยสามัญ สมัยที่ ๒ ครั้งที่ ๑ ประจำปี พ.ศ. ๒๕๖๐ เมื่อวันที่ ๑๕ เดือน สิงหาคม พ.ศ. ๒๕๖๐

**ประธานสภาฯ**  ขอเชิญท่านประธานกรรมการตรวจรายงานการประชุม และขอให้ชี้แจงผลการ

ตรวจสอบรายงานการประชุม

**ประธานตรวจฯ**  คณะกรรมการฯ ได้ตรวจสำเนารายงานการประชุมแล้ว ปรากฏว่าไม่มีการแก้ไข

เพิ่มเติม

**ประธานสภาฯ** มีสมาชิกท่านใดจะแก้ไขเพิ่มเติมหรือไม่อย่างไร

- ๓ -

**นายฉัตรมงคล มั่นคง** ขออนุญาตครับ ผมได้ตรวจดูรายงานการประชุมปรากฏว่าสิ่งที่กระผม

ได้ชี้แจงต่อที่ประชุมประกอบการพิจารณาร่างข้อบัญญัติงบประมาณงบประมาณรายจ่ายประจำปี พ.ศ.๒๕๖๑ ในส่วนของกองช่าง แต่ผมมาตรวจดูแล้วปรากฏว่าไม่มีในส่วนที่ผมได้ชี้แจง จึงขอให้ฝ่ายเลขานุการสภาฯ ได้เพิ่มเติมในส่วนนี้ด้วยครับ

**เลขานุการสภาฯ**  ขอบคุณค่ะที่ช่วยตรวจรายงานการประชุม ดิฉันต้องขออภัยท่าน

ประธานสภา และสมาชิกสภา ทุกท่านไว้ ณ ที่ด้วยนะค่ะ เนื่องจากการจดบันทึกการประชุมสมัยประชุม สามัญสมัยที่ ๑ ครั้งที่ ๑ ประจำปี พ.ศ.๒๕๖๐ วันที่ ๑๕ สิงหาคม ๒๕๖๐ ได้ตกหล่นในส่วนของท่านผู้อำนวยการกองช่างได้ชี้แจงจริง ดิฉันจะได้เพิ่มเติมในส่วนที่ตกหล่นเพิ่มเติมต่อไป ขอบคุณค่ะ

**ประธานสภาฯ** มีสมาชิกท่านใดจะแก้ไขเพิ่มเติมหรือไม่อย่างไร ถ้าไม่มีขอให้ที่ประชุม

รับรองต่อไป

**ที่ประชุม** มีมติรับรองรายงานการประชุม

**ระเบียบวาระที่ ๓ เรื่อง เสนอเพื่อพิจารณา**

 **๓.๑ การแปรญัตติร่างข้อบัญญัติงบประมาณรายจ่าย ประจำปีงบประมาณ**

 **พ.ศ. ๒๕๖๑ วาระที่ ๒ วาระแปรญัตติ**

**ประธานสภา** ตามที่สภาองค์การบริหารส่วนตำบลกระเบื้องนอกได้มีมติรับหลักการ

แห่งร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ ในการ

ประชุมสภาสมัยสามัญ สมัยที่ ๒ ครั้งที่ ๑ เมื่อวันที่ ๑๕ สิงหาคม ๒๕๖๐ และ

กำหนดให้ผู้บริหารหรือสมาชิกสภาท้องถิ่นยื่นคำขอแปรญัตติต่อคณะกรรมการ

แปรญัตติในวันที่ ๑๖ สิงหาคม ๒๕๖๐ เวลา ๐๘.๓๐ น. ถึงวันที่ ๑๘ สิงหาคม

๒๕๖๐ เวลา ๑๖.๓๐ น. นั้น ขอเชิญคณะกรรมการแปรญัตติรายงานผลการ

แปรญัตติ

**นายสมศักดิ์ เนียนกรโทก** ตามที่สภาฯ ได้มีมติเลือกคณะกรรมการแปรร่างข้อบัญญัติ เพื่อพิจารณา

**ประธานคณะกรรมการ** แปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๑

**แปรญัตติ** จำนวน ๓ คน ประกอบด้วย

1. นายสมศักดิ์ เนียนกระโทก ประธานคณะกรรมการ
2. นายสัญญา เอื้อไธสง คณะกรรมการ
3. นางละอองศรี มนกา เลขานุการคณะกรรมการฯ

- ๔ -

คณะกรรมการได้ประชุมครั้งที่ ๑ เมื่อวันที่ ๑๖ สิงหาคม ๒๕๖๐ เวลา ๐๘.๐๐ น. เพื่อเลือกประธานคณะกรรมการและเลขานุการคณะกรรมการแปรญัตติ และมีมติเลือกนายสมศักดิ์ เนียนกระโทก เป็นประธานและนางละอองศรี มนกา เป็นเลขานุการ ทำหน้าที่รับคำขอแปรญัตติตั้งแต่วันที่ ๑๖ สิงหาคม ๒๕๖๐ เวลา ๐๘.๓๐ น. ถึงวันที่ ๑๘ สิงหาคม ๒๕๖๐ เวลา ๑๖.๓๐ น. เป็นระยะเวลาที่กำหนดเสนอคำแปรญัตติเพื่อให้ผู้บริหารหรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ ปรากฏว่าไม่มีผู้บริหารหรือสมาชิกสภาองค์การบริหารส่วนตำบลกระเบื้องนอกท่านใดเสนอคำแปรญัตติภายในกำหนดเวลา ที่ประชุมจึงมีมติให้คงไว้ซึ่งร่างเดิมแห่งร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ พร้อมรายงานและบันทึกความเห็นต่อประธานสภาฯ แล้ว เมื่อวันที่ ๑๘ สิงหาคม ๒๕๖๐ เวลา ๑๗.๐๐ น.

**ประธานสภา** ตามที่คณะกรรมการแปรญัตติได้แถลงประกอบรายงาน มีสมาชิกสภา

ท่านใดจะเสนอเป็นอย่างอื่นหรือไม่ ถ้าไม่มีจะขอให้ที่ประชุมลงมติในวาระที่สองในขั้นแปรญัตติ ว่าจะคงร่างเดิมแห่งร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ หรือไม่

**ที่ประชุม** มีมติเห็นชอบคงร่างเดิมด้วยคะแนนเสียง ๒๐ เสียง

**๓.๒ เรื่องการพิจารณาลงมติเห็นชอบให้ตราเป็นข้อบัญญัติงบประมาณ**

 **รายจ่ายประจำปีงบประมาณ พ.ศ.๒๕๖๐ ในวาระที่ ๓ ขั้นลงมติ**

**ประธานสภา** ตามที่สภาองค์การบริหารส่วนตำบลกระเบื้องนอกได้มีมติรับหลักการ

แห่งร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ ในการพิจารณาวาระที่ ๑ เมื่อวันที่ ๑๕ สิงหาคม ๒๕๖๐ และมีมติผ่านร่างข้อบัญญัติฯ ในวาระที่ ๒ วาระแปรญัตติ เมื่อวันที่ ๒๓ สิงหาคม ๒๕๖๐ ไปแล้วนั้น ต่อไป จะเป็นการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ ในวาระที่ ๓ ซึ่งการพิจารณาในวาระที่ ๓ ไม่มีการอภิปราย เว้นแต่ที่ประชุมสภาองค์การบริหารส่วนตำบลกระเบื้องนอกจะได้ลงมติให้มีการอภิปราย ถ้ามีเหตุอันควรในการพิจารณาวาระนี้ ให้ที่ประชุมสภาลงมติว่าจะให้ตราเป็นข้อบัญญัติหรือไม่ ตามระเบียบฯ ข้อ ๕๒ ที่ประชุมมีใครจะเสนอเป็นอย่างอื่นอีกหรือไม่ ถ้าไม่มีจะขอตรวจสอบองค์ประชุม ปรากฏว่าครบองค์ประชุม จึงขอมติ ที่ประชุมว่าจะให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.๒๕๖๑ หรือไม่

**ที่ประชุม** มีมติเห็นชอบให้ตราเป็นข้อบัญญัติงบประมาณรายจ่ายประจำปี

งบประมาณ พ.ศ.๒๕๖๑ ด้วยคะแนนเสียง ๒๐ เสียง

- ๕ -

 **๓.๒ เรื่องขออนุมัติกันเงินรายจ่ายตามข้อบัญญัติงบประมาณรายจ่ายประจำปี**

 **งบประมาณ พ.ศ. ๒๕๖๐**

**ประธานสภาฯ** - ขอเชิญฝ่ายบริหารชี้แจงในรายละเอียดครับ

**นางชนนี แสงเชื่อมตระกูล** - ขอขอบคุณท่านประธานสภาฯ ค่ะ ดิฉันในนามตัวแทนของ

**ผอ.กองคลัง** ฝ่ายบริหารขอชี้แจงในรายละเอียดการขออนุมัติกันเงินรายจ่าย ดังนี้

 ๑. โครงการซ่อมสร้างผิว Asphaltic Concrete ถนนลาดยาง สายบ้านโนนละกอ- บ้านเขว้า ดังนี้

 **ช่วงที่ ๑** จากบ้านโนนงูเหลือม-บ้านโนนเจริญ ขนาดผิวจราจรกว้าง ๖.๐๐ เมตร หนา ๐.๐๓ เมตร ยาว ๑,๖๐๐ เมตร

 **ช่วงที่ ๒** จากบ้านพุทรา-บ้านเขว้า ขนาดผิวจราจรกว้าง ๖.๐๐ เมตร หนา ๐.๐๓ เมตร ยาว ๒๒๐ เมตร

 หรือพื้นที่ผิวจราจรไม่น้อยกว่า ๑๒,๗๒๐ ตารางเมตร **รวมงบประมาณ ๓,๒๐๐,๐๐๐ บาท**

๒. ค่าบำรุงรักษาและปรับปรุงครุภัณฑ์ **งบประมาณ ๓๐๐,๐๐๐ บาท**

 **รวมงบประมาณที่ขอกันเงินรายจ่ายทั้งสิ้น ๓,๕๐๐,๐๐๐ บาท**

 สืบเนื่องมาจากโครงการซ่อมสร้างผิว Asphaltic Concrete ถนนลาดยาง สายบ้านโนนละกอ- บ้านเขว้า งบประมาณทั้งสิ้น ๓,๒๐๐,๐๐๐ บาท ได้รับการอนุมัติจากสภาองค์การบริหารส่วนตำบลกระเบื้องนอก ในคราวประชุมสมัยสามัญ สมัยที่ ๒ ครั้งที่ ๑ เมื่อวันที่ ๑๕ สิงหาคม ๒๕๖๐ ให้โอนและแก้ไขเปลี่ยนแปลงงบประมาณ โดยอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และแก้ไขเพิ่มเติม (ถึงฉบับที่ ๓) พ.ศ.๒๕๔๓ หมวด ๔ ข้อ ๒๗ การโอนเงินงบประมาณรายจ่ายในหมวดครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 ปัจจุบันก็เป็นช่วงใกล้สิ้นปีงบประมาณ พ.ศ.๒๕๖๐ ประกอบกับสภาองค์การบริหารส่วนตำบลกระเบื้องนอกได้มีการอนุมัติจ่ายขาดเงินสะสมหลายโครงการ และองค์กรปกครองส่วนท้องถิ่นก็ได้มีการประกาศใช้พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ ใหม่ ซึ่งมีผลบังคับใช้ในวันที่ ๒๓ สิงหาคม ๒๕๖๐ เป็นต้นไป ทำให้ขั้นตอนและวิธีการจัดซื้อจัดจ้างขององค์กรปกครองส่วนท้องถิ่นเปลี่ยนไป และประกอบด้วยบุคลากรในส่วนของกองคลัง ที่เป็นหน่วยจัดหาก็มีอยู่อย่างจำกัด จึงคาดว่าการจัดหาพัสดุตามข้อบัญญัติงบประมาณรายจ่ายประจำปี พ.ศ.๒๕๖๐ ขององค์การบริหารส่วนตำบลกระเบื้องนอกคงจะไม่สามารถก่อหนี้ผูกพันไว้ก่อนสิ้นปีงบประมาณได้อย่างแน่นอน

- ๖ -

 ดังนั้น เพื่อให้การใช้จ่ายงบประมาณประจำปีงบประมาณ พ.ศ.๒๕๖๐

ขององค์การบริหารส่วนตำบลกระเบื้องนอกเป็นไปอย่างถูกต้องตามระเบียบและขั้นตอนของกฎหมาย โดยอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ.๒๕๔๘ หมวด ๕ ข้อ ๕๙ ในกรณีที่มีรายจ่ายหมวดค่าครุภัณฑ์ ที่ดิน และสิ่งก่อสร้าง ยังมิได้ก่อหนี้ผูกพัน แต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี ฯลฯ

 ดังนั้น วันนี้องค์การบริหารส่วนตำบลกระเบื้องนอกจึงขออนุมัติกันเงินรายจ่ายตามข้อบัญญัติงบประมาณรายจ่ายประจำปีงบประมาณ พ.ศ.๒๕๖๐ จำนวน ๒ โครงการ ดังนี้

๑. โครงการซ่อมสร้างผิว Asphaltic Concrete ถนนลาดยาง สายบ้านโนนละกอ- บ้านเขว้า งบประมาณ ๓,๒๐๐,๐๐๐ บาท

๒. ค่าบำรุงรักษาและปรับปรุงครุภัณฑ์ งบประมาณ ๓๐๐,๐๐๐ บาท

**รวมงบประมาณที่ขอกันเงินรายจ่ายทั้งสิ้น ๓,๕๐๐,๐๐๐ บาท**

**ประธานสภาฯ** - มีท่านใดจะอภิปรายอีกหรือไม่ครับ

**ที่ประชุม** - ไม่มี

**ประธานสภาฯ**  - ถ้าไม่มี ผมขอมติที่ประชุม

**ที่ประชุม** - มีมติอนุมัติให้กันเงินรายจ่ายได้ ตามที่เสนอดังกล่าวข้างต้นเป็นเอกฉันท์

**ระเบียบวาระที่ ๔ เรื่อง อื่น ๆ**

**ประธานสภา** มีท่านใดจะเสนอในเรื่องอื่นอีกหรือไม่ครับ

**นายก อบต.** เรื่องการบริหารจัดการน้ำ โดยการทำประตูเปิด-ปิดน้ำ บริเวณสะพาน

กระเบื้องนอก-บุ่งเบา เพื่อเพื่อป้องกันปัญหาน้ำท่วมในเขตพื้นที่ตำบลกระเบื้องนอก ตอนที่ก็ได้ขอรับการสนับสนุนงบประมาณไปที่กรมชลประทานแล้ว คงจะได้รับดำเนินการในเร็ววันนี้

**ที่ประชุม** รับทราบ

**นายณัฐชัย บุตรสำราญ** ขอสอบถามเพิ่มเติมเกี่ยวกับการออกหน่วยบริการพ่นหมอกควัน

เพื่อกำจัดยุงลายในเขตพื้นที่ตำบลกระเบื้องนอก เป็นอย่างไรบ้างครับ

ได้ผลประการใดบ้างครับ

**-** ๗ -

**ที่ประชุม** ก็เห็นว่าไม่ได้ผลเท่าที่ควร เนื่องจากช่วงเวลาที่ออกฉีดพ่นเป็นช่วงฝนตก

จึงทำให้ไม่ได้ผลเท่าที่ควร

**ประธานสภา** มีท่านใดจะอภิปรายอีกหรือไม่ครับ

**ที่ประชุม** ไม่มี

**ประธานสภาฯ** ถ้าไม่มีผมขอปิดประชุม

 **ปิดประชุมเวลา ๑๒.๐๐ น.**

(ลงชื่อ) ละอองศรี มนกา ผู้จดรายงานการประชุม

 (นางละอองศรี มนกา)

 เลขานุการสภาองค์การบริหารส่วนตำบลกระเบื้องนอก

**เรียน**  ประธานสภาฯ

* คณะกรรมการตรวยรายงานการประชุมได้ตรวจสอบรายงานการประชุมดังกล่าวแล้วเป็นไปอย่างถูกต้องและเป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

 (ลงชื่อ สมศักดิ์ เนียนกระโทก ประธานกรรมการ

 (นายสมศักดิ์ เนียนกระโทก)

(ลงชื่อ) เชาว์ พึ่งน้ำ กรรมการ (ลงชื่อ) ละอองศรี มนกา กรรมการ

 (นายเชาว์ พึ่งน้ำ) (นางละอองศรี มนกา)

(ลงชื่อ) สัญญา เอื้อไธสง กรรมการ (ลงชื่อ) คำผิน ดีไว) กรรมการ

 (นายสัญญา เอื้อไธสง) (นายคำผิน ดีไว)

**- ทราบ**

 (ลงชื่อ) นพรัตน์ จานดี

 (นายนพรัตน์ จานดี)

 ประธานสภาองค์การบริหารส่วนตำบลกระเบื้องนอก